વિનસમ ડાયમન્ડ એન્ડ જ્વેલરીએ રૂ. 6500 કરોડનું દેવાળુ ફૂંક્યુ ત્યારે 2016માં લંડનની સ્ટાન્ડર્ડ ચાર્ટર્ડે ડાયમન્ડ અને જ્વેલરી ફાયનાન્સિંગ બિઝનેસને બંધ કરી દેવાની જાહેરાત કરી હતી. હીરા બજારમાં આ અત્યાર સુધીનું સૌથી મોટુ ડિફોલ્ટ માનવામાં આવે છે. આ બેન્ક અગાઉ $2 બિલિયન ડાયમન્ડ ઈન્ડસ્ટ્રી સાથે જોડાયેલી હતી. આ અગાઉ 2014માં એન્ટવર્પ ડાયમન્ડ બેન્કે (ADB) તેનો ડાયમન્ડ ફાયનાન્સિંગ બિઝનેસ બંધ કર્યો હતો. ત્યાર બાદ રોયલ બેન્ક ઑફ સ્કોટલેન્ડ (RBS) અને ABN એમરોએ પણ છેલ્લા બે વર્ષમાં લોન આપવાનું ઓછુ કરી દીધું છે અને વધારાની કોલેટરલ માંગવાની શરૂઆત કરી દીધી છે.